Wout Weghorst

Wout François Maria Weghorst (sündinud 7. augustil 1992 Bornes) on Hollandi jalgpallur, kes mängib ründajana Saksa kõrgliiga klubis Hoffenheim (laenul Inglise kõrgliiga klubist Burnley) ja Hollandi jalgpallikoondises.

Ta alustas klubikarjääri Hollandi klubis FC Emmen, mille koosseisus debüteeris ta Hollandi esiliigas hooajal 2012–13. Järgmisel hooajal lõi ta liigas 12 väravat.

2014. aastal liitus ta Hollandi kõrgliigaklubiga Almelo Heracles. Hooajal 2015–16 lõi ta Hollandi kõrgliigas 12 väravat. Seejärel siirdus ta AZ Alkmaari. Esimesel hooajal lõi ta uue klubi meeskonnas Hollandi kõrgliigas 13 väravat ja järgmisel, hooajal 2017–18 18 väravat.

2018. aasta juunis sõlmis Weghorst nelja-aastase lepingu Saksamaa kõrgliigaklubiga VfL Wolfsburg. Oma debüüthooajal lõi ta Saksamaa kõrgliigas 17 väravat. Hooajal 2019–20 lõi ta 16 väravat ja hooajal 2020–21 kokku 20 väravat.

2022. aasta jaanuaris siirdus ta umbes ta 12 miljoni naelsterlingi eest Inglismaa kõrgliigaklubisse Burnley, kellega sõlmis kolme ja poole aasta pikkuse lepingu."Wout Weghorst: Burnley sign Netherlands striker from Wolfsburg for £12". bbc.com. 31.1.2022. Vaadatud 5.2.2022 Esimese värava Inglismaa kõrgliigas lõi ta 19. veebruaril 2022 mängus Brighton & Hove Albioni vastu. Teise värava lõi ta 17. aprillil West Ham Unitedi vastu. Hooaja lõpus langes Burnley Inglismaa kõrgliigast välja. 2022. aasta juulis läks ta laenule Beşiktaşi, 2023. aasta suvel Hoffenheimi.

Hollandi jalgpallikoondises tegi Weghorst debüüdi 23. märtsil 2018 sõprusmängus Inglismaa vastu. Koondisekarjääri esimese värava lõi ta 6. juunil 2021 sõprusmängus Gruusia vastu. 2021. aasta Euroopa meistrivõistluste esimeses alagrupimängus 13. juunil lõi ta värava Ukraina vastu.

 Viited 

Kategooria:Hollandi jalgpallurid
Kategooria:AZ Alkmaari jalgpallurid
Kategooria:VfL Wolfsburgi mängijad
Kategooria:Burnley FC jalgpallurid
Kategooria:Beşiktaş JK jalgpallurid‏‎
Kategooria:Bundesliga mängijad
Kategooria:Premier League'i mängijad
Kategooria:Sündinud 1992